Omkring klokken 15:00 indtraf et uheld på E45 i nordgående retning ved Limfjordstunnellen. Ulykken skete 100 meter nord for motorvejsfletningen mellem E39 og E45 og uheldet skaber i øjeblikket lang kø. - En lastbil taber noget korn inden Limfjordstunnellen og derefter sker der et følgeuheld, da lastbilen holder i nødsporet. Trafikken glider derfor meget langsomt, siger vagtchef Heine Hansen ved Nordjyllands Politi. Ingen er kommet noget til under uheldet, der involverede tre personbiler.

Referat:
Et uheld ved Limfjordstunnellen skaber i øjeblikket kø i trafikken på E45 i nordgående retning.